sagorsarker/bangla-wikipedia huggingface dataset:
আমিশাপাড়া ইউনিয়ন

আমিশাপাড়া বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।
আমিশাপাড়া ইউনিয়নের আয়তন ১৭.৪৮ বর্গ কিলোমিটার।
২০১১ সালের আদমশুমারি অনুযায়ী আমিশাপাড়া ইউনিয়নের জনসংখ্যা ৩২,২৪৪ জন।
সোনাইমুড়ি উপজেলার দক্ষিণ-পশ্চিমাংশে আমিশাপাড়া ইউনিয়নের অবস্থান। এ ইউনিয়নের উত্তরে দেওটি ইউনিয়ন, পূর্বে সোনাপুর ইউনিয়ন ও বেগমগঞ্জ উপজেলার গোপালপুর ইউনিয়ন, দক্ষিণে বেগমগঞ্জ উপজেলার আমানউল্যাপুর ইউনিয়ন, দক্ষিণ-পশ্চিমে লক্ষ্মীপুর জেলার লক্ষ্মীপুর সদর উপজেলার চন্দ্রগঞ্জ ইউনিয়ন এবং পশ্চিমে চাটখিল উপজেলার খিলপাড়া ইউনিয়ন অবস্থিত।
আমিশাপাড়া ইউনিয়ন সোনাইমুড়ি উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আমিশাপাড়া ইউনিয়নের স্বাক্ষরতার হার ৬৮.২%। এ ইউনিয়নে ১টি কলেজ এবং ১৯টি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
সোনাইমুড়ী উপজেলা হতে সিএনজি অথবা অটোরিকশা যোগে দীঘির জান থেকে সোনাপুর ইউনিয়ন হয়ে সহজেই ইউপি কমপ্লেক্সে আসা যায়।
খাল ও নদীর তালিকা
হাট-বাজারের তালিকা
বর্তমান পরিষদ
কুড়িগ্রাম সরকারি উচ্চ বিদ্যালয়

কুড়িগ্রাম সরকারি উচ্চ বিদ্যালয় কুড়িগ্রাম জেলার একটি বালক উচ্চ বিদ্যালয়। ১৮৯৫ সালে স্থাপিত বিদ্যালয়টি ১৯৬৭ সালে সরকারিকরণ করা হয়। বর্তমানে দুই শিফটে ষষ্ঠ – দশম শ্রেণী পর্যন্ত প্রায় ১১৮৯ শিক্ষার্থী শিক্ষাগ্রহণ করছে।
স্থাপনের গোড়ার দিকে এটি ইংরেজি মাধ্যমে পরিচালিত ছিল। এরপর বাংলা ভাষায় শিক্ষার প্রসার ও প্রচার বাড়লে এটিতে বাংলা মাধ্যমে শিক্ষার প্রচলন শুরু হয়। প্রতিষ্ঠানটি শিক্ষার বিস্তারে কুড়িগ্রাম জেলার মধ্যমনি । প্রতিবার এসএসসি পরীক্ষায় জেলায় প্রথম হওয়ার গৌরব ধরে রেখেছে প্রতিষ্ঠানটি। বর্তমানে এতে দুইটি শিফটে ক্লাস বিদ্যমান রয়েছে। দূরবর্তী অঞ্চল থেকে আসা শিক্ষার্থীদের জন্য ৩৫ আসনবিশিষ্ট একটি হোস্টেল রয়েছে।
জাহানারা কাঞ্চন স্মৃতি উচ্চ বিদ্যালয়

জাহানারা কাঞ্চন স্মৃতি উচ্চ বিদ্যালয়। পাবনা জেলার সুজানগর উপজেলার ঘোড়াদহ গ্রামে অবস্থিত। বিদ্যালয়টি ১৯৯৬ সালে বাঙালী চিত্রনায়ক ইলিয়াস কাঞ্চন প্রতিষ্ঠা করেন। বিদ্যালয়ের বর্তমান শিক্ষার্থী ৮৩০ জন।
বিদ্যালয়টি ১ একর ২২ শতাংশ জমির উপরে প্রতিষ্ঠিত। দোতলা বিল্ডিংয়ে কক্ষ আছে ০৭টি এবং টিন সেড ভবনে কক্ষ সংখ্যা ১১ টি।
১ টি অতি আধুনিক ডিজিটাল কম্পিটার ল্যাব রয়েছে ।ল্যাবটি পরিচালনা করেন বিদ্যালয়ের কম্পিউটার শিক্ষক মোঃশরিফুল ইসলাম।যিনি রাজশাহী বিভাগের অন্যতম একজন কম্পিউটার শিক্ষক।
সোনাইমুড়ি ইউনিয়ন

সোনাইমুড়ি বাংলাদেশের নোয়াখালী জেলার অন্তর্গত সোনাইমুড়ি উপজেলার একটি সাবেক ইউনিয়ন।
সোনাইমুড়ি ইউনিয়ন ছিল সোনাইমুড়ি উপজেলার ৩নং ইউনিয়ন পরিষদ। এ ইউনিয়নের মূল অংশ সোনাইমুড়ি পৌরসভার অন্তর্ভুক্ত হওয়ায় বর্তমানে ইউনিয়নের বাকি অংশের প্রধান গ্রামের নামানুসারে ইউনিয়নের নাম পাল্টে ৩নং চাষীরহাট ইউনিয়ন পরিষদ রাখা হয়।
সোনাইমুড়ি পৌরসভা

সোনাইমুড়ি পৌরসভা বাংলাদেশের নোয়াখালী জেলার অন্তর্গত একটি পৌরসভা।
সোনাইমুড়ি পৌরসভার আয়তন ১৩.১৩ বর্গ কিলোমিটার।
২০১১ সালের আদমশুমারি অনুযায়ী সোনাইমুড়ি পৌরসভার জনসংখ্যা ৩৪,২০০ জন।
সোনাইমুড়ি উপজেলার মধ্যাংশে সোনাইমুড়ি পৌরসভার অবস্থান। এ পৌরসভার উত্তরে চাষীরহাট ইউনিয়ন, পশ্চিমে নদনা ইউনিয়ন, দক্ষিণে বজরা ইউনিয়ন এবং পূর্বে বারগাঁও ইউনিয়ন ও চাষীরহাট ইউনিয়ন অবস্থিত।
সোনাইমুড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এটি একটি "ক" শ্রেণীর পৌরসভা।
ওয়ার্ডভিত্তিক সোনাইমুড়ি পৌরসভার এলাকাসমূহ হল:
২০০৩ সালে সোনাইমুড়ি পৌরসভা প্রতিষ্ঠা লাভ করে।
২০১১ সালের আদমশুমারি অনুযায়ী সোনাইমুড়ি পৌরসভার স্বাক্ষরতার হার ৬২.০%। এ পৌরসভায় ২টি কলেজ, ৪টি মাধ্যমিক বিদ্যালয় এবং ১৬টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
সড়ক পথে ঢাকা-নোয়াখালী মহাসড়কে ১৪০ কিলোমিটার। চট্টগ্রাম-নোয়াখালী মহাসড়কে ১৩৪ কিলোমিটার। ঢাকা থেকে সপ্তাহে বুধবার বাদে আন্তঃনগর ট্রেন "উপকূল এক্সপ্রেস" দিয়ে রেলপথে যাতায়াত করা যায়।
বর্তমান পরিষদ
কাউন

কাউন বা কাওন (বৈজ্ঞানিক নাম: "Setaria italica", ইংরেজি নাম: Foxtail millet) হচ্ছে পোয়াসি পরিবারের "সেটারিয়া" গণের একটি সপুষ্পক উদ্ভিদ। প্রায় ৫,০০০ বছর আগে একে পূত ও পবিত্র উদ্ভিদ হিসেবে জানত। গাছের দৈর্ঘ্য ৯০-১২০ সে.মি.। পুষ্পবিন্যাস স্পাইক ধরনের।ফল কেরিওপসিস। বীজ মসৃণ।
কাউন চাল ছিলো গরীবের খাবার। ছোট দানা বিশিষ্ট শস্যটির দাম এখন গরীবদের হাতের নাগালের বাইরে। কাউন এখন বিলাসী চাল। চাল বা গমের মতো এই দানায় শর্করা নেই। পুষ্টিবিদরা কাউন চালকে সুপারফুড হিসেবে পরামর্শ দেন। যার জন্য স্বাস্থ্য সচেতন মানুষ খুব সহজেই কাউন চালকে বেছে নেন।
কাউনের অন্য বাংলা নামগুলো হচ্ছে কাঙ্গুই বা কাঙ্গু, কোরা, কান্তি, দানা, কাকন, দ্যোনদা ও শ্যামধাত।
কাউনের স্থানীয় জাত ছাড়া বাংলাদেশ কৃষি গবেষণা কর্তৃক উদ্ভাবিত ‘তিতাস’ নামের একটি জাত আছে। কাউনের এ জাতটি শিবনগর নামে ১৯৮০ সালে কুমিল্লা জেলা থেকে সংগ্রহ করা হয় এবং দেশী বিদেশী জাতের সাথে তুলনামূলক মূল্যায়ণের পর ১৯৮৯ সালে তিতাস নামে অনুমোদন করা হয়। তিতাস জাত উচ্চ ফলনশীল, আগাম রোগ ও পোকা প্রতিরোধ ক্ষমতা সম্পন্ন। তিতাস জাতের গাছ মাঝারি লম্বা, পাতা সবুজ, কাণ্ড শক্ত। গাছ সহজে নুয়ে পড়ে না। শীষ বেশ লম্বা, মোটা এবং রেশমী। বীজ মাঝারি আকারের এবং ঘিয়ে রংয়ের। হাজার বীজের ওজন ২.৩-২.৫ গ্রাম। স্থানীয় জাতের চেয়ে ফলন প্রায় ৩০-৩৫% বেশী। জাতটি রবি মৌসুমে ১০৫-১১৫ দিনে এবং খরিফ মৌসুমে ৮৫-৯৫ দিনে পাকে। তিতাস জাতটি গোড়া পচা রোগ প্রতিরোধ ক্ষমতা সম্পন্ন। রবি মৌসুমে তিতাসের ফলন হেক্টর প্রতি ২.০-২.৫ টন। খরিফ মৌসুমে এর ফলন একটু কম হয়।
প্রতি গ্রামেই চাষ হতো কাউন ধানের। সাধারণত দেশের উত্তরাঞ্চল ও দক্ষিণাঞ্চলে এর চাষ হয়ে থাকে। তবে উত্তর বঙ্গের প্রায় সব জেলায় কাউনের চাষ হয়। 
মিষ্টান্ন পায়েস, ক্ষীর ও ঝাল খাবার হিসাবে খিচুরি, পোলাও রান্নায় কাউন চাল এখন ধনীদের প্রিয় খাবার। এছাড়া সাদা ভাতও রান্না করা যায় এ চাল দিয়ে। আর এই খাবারগুলো খেতে যেমন সুস্বাদু তেমনি পুষ্টিগুণেও ভরপুর। পাহাড় ও সমতলের মানুষের কাছে কাউন চাল একটি সুস্বাদু ও পুষ্টিকর খাবার। অতিথি আপ্যায়নে, উৎসব-পার্বণে কাউনের পায়েসের বেশ প্রচলন আছে। বিস্কুট তৈরিতেও কাউন চাল ব্যবহৃত হয়।
নেত্রকোণা সরকারি মহিলা কলেজ

নেত্রকোণা সরকারি মহিলা কলেজ নেত্রকোণা জেলা শহরে অবস্থিত একটি সরকারি কলেজ। শহরের প্রাণকেন্দ্র মোক্তারপাড়ায় এই কলেজটির অবস্থান। এই কলেজটি ১৯৬৯ সালে প্রতিষ্ঠিত হয় এবং এটি ১৯৮৬ সালে সরকারিকরণ করা হয়। বৃহত্তর ময়মনসিংহ-এর নারীশিক্ষা বাস্তবায়নে এই কলেজ অতি গুরুত্বপূর্ণ ভূমিকা রেখে চলেছে।
উচ্চ মাধ্যমিকে মানবিক, বিজ্ঞান ও বাণিজ্য শাখায়; স্নাতক (পাস) কোর্সে বিএ, বিএসএস, বিএসসি কোর্স চালু আছে। স্নাতক (সম্মান) কোর্সে রাষ্ট্রবিজ্ঞান, বাংলা, সমাজকর্ম ও ইংরেজি পড়ানো হয়। ২০১৫ সালে প্রথম রাষ্ট্রবিজ্ঞান ও সমাজকর্ম বিষয়ে স্নাতক সম্মান কোর্স চালু করা হয়। ২০১৭ সালের ১৩ আগস্ট বাংলায় স্নাতক সম্মান কোর্স চালু হয়। এছাড়াও ২০১৮ সালের ১ ডিসেম্বর থেকে ইংরেজি সাহিত্যে সম্মান চালু করা হয়।প্রতিবছর অসংখ্য ছাত্রী এই কলেজ এ ভর্তির সুযোগ পেয়ে থাকেন যা নারীশিক্ষা অগ্রগতিতে অনেক ভূমিকা রেখে চলেছে।
কলেজ প্রাঙ্গণে বহিরাঙ্গন খেলার সুবিধা দিতে একটি ছোট মাঠ রয়েছে। কলেজের ছাত্রীদেরকে খেলাধুলার সুবিধা দিতে রয়েছে একজন ক্রীড়া শিক্ষক। কলেজে প্রতি বছর বার্ষিক ক্রীড়া সপ্তাহ উদযাপন করা হয় এবং শেষ দিন পুরস্কার প্রদান করা হয়। ক্রীড়া সপ্তাহে বা কোন বিশেষ ক্রীড়া উৎসবে দৌঁড়, উচ্চ লম্ফ, দীর্ঘ লম্ফ, ব্যাডমিন্টন, ভলিবল, ভারসাম্য দৌঁড়সহ বিভিন্ন খেলার আয়োজন করা হয়।
নেত্রকোণা সরকারি মহিলা কলেজে বাংলাদেশ রেডক্রিসেন্ট সোসাইটি এবং রোভার স্কাউটের কার্যক্রম চালু আছে। এই দুটি কার্যক্রমে শতাধিক ছাত্রী অংশ নেয়। এছাড়াও ছাত্রীরা ফুটবল এবং ক্রিকেটে প্রতি বছরই পদক অর্জন করে।
হুমাম খলিল আবু মুলাল আল বালাবি

হুমাম খলিল আবু মুলাল আল বালাবি (ডিসেম্বর ২৫, ১৯৭৭ - ডিসেম্বর ৩০, ২০০৯) ছিলেন একজন জর্দানীয় চিকিৎসক এবং একজন আত্মঘাতী বোমা হামলাকারী। তিনি এমন একটি ইসলামি চরমপন্থী দলের সাথে যুক্ত ছিলেন। এই দল ডিসেম্বর ২০, ২০০৯ সালে আফগানিস্তানের খোস্ত প্রদেশের নিকটে সিআেই-এর বিরোদ্ধে একটি আত্মঘাতী বোমা হামলা পরিচালনা করে। এটি ক্যাম্প চ্যাপম্যান হামলা নামে অভিহিত।
একজন আফগান নিরাপত্তা কর্মকর্তা আল-বালাবির নাম হামমান খলিল আবু মালাল আল-বালাবি দিয়েছিলেন। আরবের দৈনিক পত্রিকা "দি ন্যাশনাল" তাকে হোমাম খলিল মোহাম্মদ আবু মালাল হিসাবে উল্লেখ করে। জিহাদী ওয়েবসাইটের জন্য লেখালেখির সময় তিনি আবু দুজানা আল-খোরাসানি বা দুজ্জানাহ আল খোরাসানি ছদ্মনামে লেখালেখি করতেন। পাকিস্তানি তালিবানদের স্ব ঘোষিত মুখপাত্র হজ্ব ইয়াকুব তাকে হাম্মান খলিল মোহাম্মদ হিসাবে চিহ্নিত করে।
আল-বালাবি’র জন্ম কুয়েতে ডিসেম্বর ২৫, ১৯৭৭ সালে। তিনি কুয়েতের এমন একটি মধ্যবিত্ত পরিবারে বেড়ে উঠেন যেখানে তার জমজ ভাইসহ আরো নয়জন শিশু ছিল, এবং ১৯৯০ সালে ইরাকের কুয়েতের আগ পর্যন্ত তারা সেখানেই বসবাস করতে থাকেন, এরপর তারা জর্দানে চলে আসেন। তিনি আম্মানের একটি উচ্চ বিদ্যালয় থেকে স্নাতক ডিগ্রী অর্জন করেন।
আল-বালাবি তুরস্কের ইস্তানবুল বিশ্ববিদ্যালয় থেকে চিকিৎসাশাস্ত্রে ছয় বছর পড়াশুনা করেন এবং ২০০২ সালে স্নাতক পাশ করেন। তিনি জর্দান বিশ্ববিদ্যালয় হাসপাতাল এবং আম্মানের ইসলামিক ব্রাদারহুড কর্তৃক পরিচালিত ইসলামিক হাসপাতাল থেকেও প্রশিক্ষণ গ্রহণ করেন। তিনি দাফিনাহ বাইরাক নামে একজন তুর্কি সাংবাদিক ও অনুবাদককে বিবাহ করেন এবং তাদের সংসারে দুইটি সন্তান রয়েছে। তারা আম্মানের শহরতলী জাবাল নুজাহাতে বসবাস করতেন।
ইসলামিক চরমপন্থী ঘটনাগুলোতে সমর্থন করার ইতিহাস রয়েছে আল-বালাবির। গ্রেট ইস্টার্ন ইসলামিক রাইডার্স ফ্রন্টের সাথে সম্পর্ক থাকার কারণে তুরস্কের জাতীয় গোয়েন্দা সংস্থার দ্বারা তিনি চিহ্নিত হয়েছিলেন। এই তথ্যটি অন্যান্য গোয়েন্দা সংস্থার সাথে ভাগ করা হয়েছিল কিনা তা স্পষ্ট নয়। সাইট গোয়েন্দা গ্রুপের (যারা চরমপন্থীদের ওয়েবসাইট নিরীক্ষণ করে) মতে, তিনি আল-হেসবাহ, ইসলামী চরমপন্থীদের দ্বারা পরিচালিত একটি অনলাইন ফোরাম, এর সুপরিচিত অবদানকারী ছিলেন। তিনি নিজেও একটি ইসলামিক ব্লগ চালাতেন।
২০০৭ সালের শেষের দিকে জর্দান নিরাপত্তা বাহিনী কর্তৃক আল-বালাবি গ্রেপ্তার হয় এবং মনে করে হয়ে থাকে যে তাকে মার্কিন যুক্তরাষ্ট্র ও জর্দানের অনুগত একজন ডবল এজেন্ট হিসাবে রূপান্তরিত করা হয়। পশ্চিমা সরকারি কর্মকর্তাদের মতে, আল-বালাবিকে জর্দান গোয়েন্দা সংস্থা নিয়োগ দেয় এবং আফগানিস্তানে প্রেরণ করে। জর্দানের গোয়েন্দা সংস্থা মধ্যপ্রাচ্যে সিআইএর সহযোগীদের মধ্যে অন্যতম একটি সংস্থা।
২০১৬–১৭ ইংল্যান্ড ক্রিকেট দলের ওয়েস্ট ইন্ডিজ সফর

২০১৭ সালের ফেব্রুয়ারি ও মার্চে ইংল্যান্ড ক্রিকেট দল তিনটি একদিনের আন্তর্জাতিক ম্যাচ খেলার জন্য ওয়েস্ট ইন্ডিজ সফরে যায়। ইংল্যান্ড সিরিজটি ৩-০তে জয় লাভ করে এবং প্রথমবারের মতো ওয়েস্ট ইন্ডিজের মাঠিতে কোন ওডিআই সিরিজে ওয়েস্ট ইন্ডিজকে ধবল ধোলাই করে ইংল্যান্ড।
নেপালের প্রদেশ

নেপালের প্রদেশগুলো (; "নেপালকা প্রদেশাহরু") ২০১৫ সালের ২০ সেপ্টেম্বর নেপালের নতুন সংবিধানের ৪ নম্বর অনুচ্ছেদ অনুযায়ী গঠিত হয়। বিদ্যমান জেলাগুলোকে মোট ৭টি প্রদেশে ভাগ করা হয়।
বর্তমান এই প্রাদেশিক ব্যবস্থার পূর্বে নেপালকে ১৪টি প্রশাসনিক অঞ্চলে ভাগ করা হতো। এই প্রশাসনিক অঞ্চলগুলোকে আবার ৫টি বিকাস ক্ষেত্রে সমন্বিত করা হতো। নতুন সংবিধানের মাধ্যমে নেপালে এই প্রশাসনিক ব্যবস্থা রদ করে নতুন প্রাদেশিক কাঠামো চালু করা হয়।
নেপালের নতুন সংবিধানের ৪ নম্বর অনুচ্ছেদ অনুযায়ী বিদ্যমান জেলাগুলোকে বিন্যস্ত করে সাতটি প্রদেশ গঠিত হয়। এর মধ্যে নওয়ালপরাসী ও রুকুম জেলাকে ভেঙে দুটি ভিন্ন প্রদেশের অন্তর্ভুক্ত করা হয়। প্রতিটি জেলাতেই আরও প্রশাসনিক বিভাগ বিদ্যমান। নেপালে মোট ৬টি মহানগর, ১১টি উপ-মহানগর, ২৭৬টি নগরপালিকা (পৌরসভা) ও ৪৬০টি গ্রামপালিকা (বা গাওপালিকা; গ্রাম প্রশাসন) রয়েছে।
২০১৮ সালের জানুয়ারী মাসে সাতটি প্রদেশের অস্থায়ী সদর দপ্তর ঘোষণা করা হয়। সংবিধানের ২৯৫(২) ধারা মোতাবেক, প্রদেশের স্থায়ী নাম সংশ্লিষ্ট প্রদেশ সভার সদস্যদের দুই-তৃতীয়াংশের ভোটে নির্ধারিত হবে।
প্রদেশসমূহের প্রশাসনিক ক্ষমতা সংবিধান ও আইন অনুসারে প্রাদেশিক মন্ত্রিপরিষদের ওপর ন্যস্ত। জরুরি অবস্থায় অথবা যুক্তরাষ্ট্রীয় ব্যবস্থা প্রবর্তনকালীন প্রদেশের প্রশাসনিক ক্ষমতা প্রদেশপ্রধানের ওপর ন্যস্ত হবে।
প্রতিটি প্রদেশেই কেন্দ্রীয় সরকারের প্রতিনিধি হিসেবে রাষ্ট্রপতি নিযুক্ত প্রদেশ প্রধান বা গভর্নর রয়েছে। সংবিধান ও আইন অনুসারে সুনির্দিষ্ট ক্ষমতা ও দায়িত্ব তিনি পালন করেন। গভর্নর প্রদেশসভার সংখ্যাগরিষ্ঠ দলের নেতাকে রাজ্যের মুখ্যমন্ত্রী নিযুক্ত করেন। মুখ্যমন্ত্রীকে কেন্দ্র করে রাজ্যের মন্ত্রিপরিষদ গঠিত হয়।
প্রদেশসভা বা প্রাদেশিক আইনসভা এক কক্ষবিশিষ্ট আইনসভা। প্রদেশসভার মেয়াদ পাঁচ বছর।
প্রদেশ সভার নির্বাচনে সংখ্যাগরিষ্ঠ (অন্যান্য দলের সম্মিলিত আসনের চেয়ে বেশি) আসনে বিজয়ী দল প্রদেশের সরকার গঠন করে। কোনো দলই নিরঙ্কুশ সংখ্যাগরিষ্ঠতা না পেলে জোট সরকার গঠন করতে পারে।
আইএসআইএল আঞ্চলিক দাবি

ইসলামিক স্টেট অব ইরাক অ্যান্ড দ্য লেভান্টের (আইএসআইএল) দখলকৃত অঞ্চল হল ইরাক এবং সিরিয়া, যারা ২০১৪ থেকে নভেম্বর ২০১৭ পর্যন্ত ঐ অঞ্চলের শহর, গ্রাম এবং মরুভূমি নিয়ন্ত্রণে নিয়ে নেয়। ইসলামিক স্টেট অব ইরাক এন্ড দ্য লেভান্ট বা সংক্ষেপে আইএসআইএল ইয়েমেন, আফগানিস্তান, লিবিয়া, নাইজেরিয়া, মিশর, এবং সম্ভবত সোমালিয়া এবং কঙ্গো গণতান্ত্রিক প্রজাতন্ত্রের ভূমি নিয়ন্ত্রণ গ্রহণ করে। আলজেরিয়া, ইরাক, পাকিস্তান, তিউনিশিয়া, ককেশাস, ফিলিপাইন এবং সৌদি আরব যেখানে তারা এখনো তাদের নিয়ন্ত্রণ প্রতিষ্ঠা করতে পারেনি সেখানে গ্রুপটির বেশকিছু বিদ্রোহী উইংস রয়েছে। আইএসআইএসের বিরুদ্ধে মার্কিন নেতৃত্বাধীন জোটের মতে অক্টোবর ২০১৭ পর্যন্ত, আইএসআইএস ইরাক ও সিরিয়ার প্রায় ১০,২১০ বর্গ কি.মি. অঞ্চল নিজেদের নিয়ন্ত্রণে নিয়েছে।
ইসলামিক স্টেট অব ইরাক অ্যান্ড দ্য লেভান্ট একটি সক্রিয় চরমপন্থী ইসলামী বিদ্রোহী গ্রুপ এবং তারা মধ্যপ্রাচ্যে খিলাফত ঘোষণা করে এবং একটি সার্বভৌম রাষ্ট্র দাবি করে। তারা বিভিন্ন স্থানে সক্রিয় থেকে খিলাফত ঘোষণার পর তরা বিশ্বব্যপী মুসলিমদের উপর ধর্মীয়, রাজনৈতিক ও সামরিক কর্তৃত্ব দাবি করে। কোন রাষ্ট্রই এখনো পর্যন্ত আইএসআইএলকে রাষ্ট্র হিসাবে স্বীকৃতি দেয়নি। দলটির মূল লক্ষ্য হল একটি ইসলামী রাষ্ট্র এবং সামরিক জিহাদের মাধ্যমে সালাফি ইসলাম অনুযায়ী বিশ্বব্যাপী খিলাফত প্রতিষ্ঠা করা।
আইএসআইএল প্রাথমিকভাবে সিরিয়া এবং ইরাক অঞ্চলের দাবি জানায়, এবং পূর্ববর্তী শাসন সীমানা উপর ভিত্তি করে প্রতিটি দেশকে একাধিক উইলায়হে (প্রদেশে) বিভক্ত করে। নভেম্বর ১৩, ২০১৪ সালে গ্রুপটির প্রধান আবু বকর আল-বাগদাদী সিরিয়া এবং ইরাকে বাইরে থেকে প্রথম বারের মত ঐ অঞ্চলের কর্তৃত্ব দাবি করে। আল-বাগদাদি তখন লিবিয়ায় (উইলায়হে বারকাহ, উইলায়হে তারাবুলাস এবং উইলায়হে ফিজান) আলজেরিয়া (উইলায়হে আল-জাজায়ের), মিশর (উইলায়হে সিনাই), ইয়েমেন (উইলায়হে আল-ইয়ামান), এবং সৌদি আরবে (উইলায়হে আল- হারামাইন) নতুন উইলায়হে বা প্রদেশ ঘোষণা করেন।
২০১৫ সালে, আফগানিস্তান-পাকিস্তান সীমান্তে (উইলায়হে খোরাসান), উত্তর নাইজেরিয়ায় (উইলায়হে ঘার আফকিকিয়া), এবং উত্তর ককেশাসেসে (উইলায়হে আল-কাওয়াকাজ) নতুন প্রদেশ ঘোষণা করা হয়।
ইরাক-ভিত্তিক বিদ্রোহী গ্রুপ মুজাহিদীন শুরা কাউন্সিল ঘোষণা করা হয় তখন আইএসআইএল অক্টোবর ২০০৬ এ একটি ইসলামিক স্টেট অব ইরাক প্রতিষ্ঠা করছিল, এটি সাত ইরাকি প্রদেশের, বাগদাদ, আল আন্বার, দিয়ালা, কির্কুক, সালাহ আল-দিনা, নিনাওয়া এবং বাবলের কিছু অংশ, উপর কর্তৃত্ব দাবি করে।
রাইপাড়া ইউনিয়ন

রাইপাড়া বাংলাদেশের ঢাকা জেলার অন্তর্গত দোহার উপজেলার একটি ইউনিয়ন।
ঢাকা জেলার দোহার উপজেলার রাইপাড়া গ্রামের মৃত আব্দুর কুদ্দুস মিয়ার সুযোগ্য পুত্র জনাব হাফিজ উদ্দিন আহমেদ (আই,জি,পি পূর্ব পাকিস্তান) চেয়ারম্যান পি আই ডিসিই ও এমসিডর সুইজারল্যান্ড) সাহেবের আগ্রহে ১৯৬০ সালে অত্র রাইপাড়া ইউনিয়ন কাউন্সিল নামে আত্মপ্রকাশ করে। পরবর্তীতে বাংলাদেশ স্বাধীন হওয়ার পর একজন চেয়ারম্যান ১৬ জন সদস্য এবং সরকার কর্তৃক মনোনিত ৮ জন সদস্য নিয়ে নির্বাচনের মাধ্যমে ইউনিয়ন কাউন্সিল পরিবর্তন হয়ে ইউনিয়ন পরিষদ গঠিত হয়। প্রথম চেয়ারম্যান হিসেবে দায়িত্ব পালন করেন জনাব লুৎফর রহমান কবিরাজ। কালের স্বাক্ষী বহন করে সুনামের সাথে ইউনিয়নটি তার কার্য্যাদি পরিচালনা করে আসছে। কাল পরিক্রমায় আজ রাইপাড়া ইউনিয়ন পরিষদ শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল।
দোহার উপজেলার অন্যতম আলোচিত ইউনিয়ন রাইপাড়া ইউনিয়ন। ইকরাশী উত্তর, ইকরাশী দক্ষিণ, লক্ষীপ্রাসাদ, পালামগঞ্জ, হাতুরপাড়, জামালচর, রঘুদেবপুর, করিমগঞ্জ, লটাখোলা বিলেরপাড়, নাগেরকান্দা, রাইপাড়া দক্ষীন, রাইপাড়া উত্তর, কাঠালীঘাটা সহ বেশ কিছু গ্রাম এই ইউনিয়নভুক্ত। ইউনিয়নের যাবতীয় কার্যাবলী পালামগঞ্জ বাজারে অবস্থিত রাইপাড়া ইউনিয়ন পরিষদ থেকে পরিচালিত হয়। 
উত্তরে নবাবগঞ্জ উপজেলা, পশ্চিমে কুশুম হাটি ইউনিয়ন পরিষদ, পূর্বে দোহার পৌরসভা, দক্ষিণে #মাহমুদপুর ইউনিয়ান পরিষদ।
রাইপাড়া ইউনিয়ন গঠিত হয়েছে ১৩ গ্রাম আর ৬টি মৌজা নিয়ে। যদিও এর মধ্যে অনেকগুলো গ্রামের বেশ কিছু অংশ বর্তমানে দোহার পৌরসভা এলাকাভুক্ত।
</div>
রাইপাড়া ইউনিয়নে দুইটি বেসরকারী উচ্চমাধ্যমিক বিদ্যালয়, ৩টি সরকারী প্রাথমিক বিদ্যালয়সহ বেশ কিছু কিন্টারগার্ডেন ও মাদ্রাসা রয়েছে।
উচ্চমাধ্যমিক 
সরকারী প্রাথমিক 
মাদ্রাসা
১. নাগেরকান্দা হামিউসছুন্নাহ মহিলা মাদ্রাসা
২. নাগেরকান্দা মাদ্রাসায়ে দারুল কোরআন 
দোহার পৌর সভার সীমানা নির্ধারনের জটিলতায় নির্বাচন স্থাগিত আছে।
বর্তমান পরিষদঃ 
পূর্ববর্তী চেয়ারম্যানগণঃ
 ভোটার সংখ্যাঃ ১০,২০৫ জন
হাট-বাজারঃ ৩ টি
রাস্তা ও সড়কের পরিমানঃ
নলকুপের সংখ্যাঃ 
জমির পরিমানঃ
আসানসোল দক্ষিণ বিধানসভা কেন্দ্র

আসানসোল দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র। পূর্বে এই এলাকাটি বেশিরভাগ হিরাপুর বিধানসভা কেন্দ্র এর অধীনে ছিল। আসানসোল উত্তর বিধানসভা কেন্দ্র নামে আরেকটি কেন্দ্র রয়েছে।
ভারতের সীমানা পুনর্নির্ধারণ কমিশনের নির্দেশিকা অনুসারে, আসানসোল পৌরসংস্থা এলাকা দুটি বিধানসভা কেন্দ্রে বিভক্ত। ১.আসানসোল উত্তর বিধানসভা কেন্দ্র ২.আসানসোল দক্ষিণ বিধানসভা কেন্দ্র, ২৮০ নং আসানসোল দক্ষিণ
বিধানসভা কেন্দ্রটি গঠিত হয়েছে যথাক্রমে ৯, ১৮, ২০, ৩৪ থেকে ৫০ ওয়ার্ডগুলি আসানসোল পৌরসংস্থার অন্তর্গত এবং আমড়াসোতা, এগরা, বল্লভপুর, জেমারি ও তিরাট গ্রাম পঞ্চায়েত গুলি রানিগঞ্জ সমষ্টি উন্নয়ন ব্লক এর অন্তর্গত।
আসানসোল দক্ষিণ বিধানসভা কেন্দ্রটি ৪০ নং আসানসোল লোকসভা কেন্দ্রের অন্তর্গত।
২০১৬ সালের বিধানসভা নির্বাচনে, তৃণমূল কংগ্রেস তাপস ব্যানার্জী তার নিকটতম প্রতিদ্বন্দ্বী সিপিআই (এম) এর হেমন্ত প্রভাকরকে পরাজিত করেন।
২০১১ সালের বিধানসভা নির্বাচনে, তৃণমূল কংগ্রেস তাপস ব্যানার্জী তার নিকটতম প্রতিদ্বন্দ্বী সিপিআই (এম) এর অশোক কুমার মুখার্জীকে পরাজিত করেন।
২০০৬ সালে রাজ্য বিধানসভা নির্বাচন, সিপিআই (এম) এর প্রতিভারঞ্জন মুখার্জী আসানসোল কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কল্যাণ ব্যানার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের কল্যাণ ব্যানার্জী সিপিআই (এম) এর গৌতম রায়চৌধুরীকে পরাজিত করেন। ১৯৯৬ সালে
কংগ্রেসের তাপস ব্যানার্জী
সিপিআই (এম) এর গৌতম রায়চৌধুরীকে পরাজিত করেন। ১৯৯১ সালে সিপিআই (এম) এর গৌতম রায়চৌধুরী জয়ী হন বিজেপি এর বজরঙ্গী গুপ্তকে পরাজিত করেন। ১৯৮৭ সালে কংগ্রেসের প্রবুদ্ধ লাহা সিপিআই (এম) এর গৌতম রায়চৌধুরীকে পরাজিত করেন। ১৯৮২ সালে সিপিআই (এম) এর বিজয় পাল নিকটতম প্রতিদ্বন্দ্বী কংগ্রেসের সুকুমার ব্যানার্জীকে পরাজিত করেন। ১৯৭৭ সালে সিপিআই (এম) এর হারাধন রায় কংগ্রেসের গোপিকা রঞ্জন মিত্রকে পরাজিত করেন।
১৯৭২ সালে সিপিআই এর নিরঞ্জন দিহিদার জয়ী হন। ১৯৭১ এবং ১৯৬৯ সালে সিপিআই (এম) এর ডা. লোকেশ ঘোষ জয়ী হন। ১৯৬৭ সালে কংগ্রেসের গোপিকা রঞ্জন মিত্র জয়ী হন। ১৯৬২ সালে সিপিআইয়ের বিজয় পাল জয়ী হন। ১৯৫৭ সালে কংগ্রেসের শিবদাস ঘটক জয়ী হন। স্বাধীন ভারতের প্রথম নির্বাচনে, ১৯৫১ সালে ফরোয়ার্ড ব্লকের (রাইকার) অতীন্দ্রনাথ বোস কংগ্রেসের যোগেন্দ্রনাথ রায়কে পরাজিত করেন।
দিহদাদি জেলা

দিহদাদি জেলা () (জনসংখ্যা: ৬৫,৬০০) আফগানিস্তানের বাল্‌খ প্রদেশের কেন্দ্রীয় অঞ্চলে অবস্থিত একটি জেলা। জেলাটি রাজধানী প্রদেশে অবস্থিত মাজারি শরীফ থেকে খুব বেশি দূরে নয়, অপরদিকে জেলাটির রাজধানী শহর দিহদাদি থেকে ১৫ কিলোমিটার পূর্ব দিকে অবস্থান করছে।
রূপপুর ইউনিয়ন

পাবনা জেলার বেড়া উপজেলার আমিনপুর থানার একটি ইউনিয়ন
রূপপুর ইউনিয়ন বেড়া উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর রূপপুর ইউনিয়ন আমিনপুর থানার অধীনে চলে যায়। 
রূপপুর ইউনিয়নের ইহার উত্তর দিকে পুরান ভারেংগা এবং জাতসাখিনী ইউনিয়ন, পশ্চিম দিকে মাশুমদিয়া ইউনিয়ন ও রানীনগর ইউনিয়ন, দক্ষিণে ঢালারচর ইউনিয়ন,পুর্বে মানিকগঞ্জ জেলার শিবালয় উপজেলা
রূপপুর ইউনিয়নের সাথে যোগাযোগের মাধ্যম সমূহ :
রূপপুর ইউনিয়নের সাথে যোগাযোগের মাধ্যমরূপপুর ইউনিয়নের চেয়ারম্যনের নম্বর =০১৭১৫-২৩৪৩৭৩
রূপপুর ইউনিয়নের সচিবের নম্বর = ০১৭১৮-৮২২২৬১
★==শিক্ষা প্রতিষ্ঠান==★
★কলেজ= নাই
★উচ্চ বিদ্যালয় ২ টি।
১)ধোবাখোলা করোনেশন উচ্চ বিদ্যালয়,সন্ন্যাসী বাঁধা। 
২) খানপুরা উচ্চ বিদ্যালয়।
প্রাথমিক বিদ্যালয় সরকারি ৪ টি।
বে সরকারি প্রাথমিক বিদ্যালয় ৫ টি
মাদ্রাসা ১ টি।
নটাকোলা ঘাট
যমুনার তীর 
সন্ন্যাসী বাঁধা ব্রীজ প্রাঙ্গণ। 
রুপপুর ইউনিয়নটি প্রত্যন্ত এবং বন্যকবলিত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে।
তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি।
রুপপুর ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানার 
এই এলাকাতে আঞ্জুমান ই ক্বাদেরিয়ার অধীনে একটা মসজিদ আছে। যেখানে এলাকার বেশির ভাগ মুসলিম প্রতি আরবি মাসের ১১ তারিখে উপস্থিত হয়। প্রতি বছর পবিত্র আশুরা পালন করা হয় এখানে। এছাড়া মুসলিম ধর্মীয় সকল উৎসব এখানে পালন করা হয়ে থাকে।
হিন্দুরা সকল পূজা করে থাকে। তাছাড়া এই এলাকাতে দুর্গা পূজা বেশ যাক-জোমকভাবে পালন করা হয়ে থাকে।
এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।
মাসুমদিয়া ইউনিয়ন

মাসুমদিয়া ইউনিয়ন বাংলাদেশের পাবনা জেলার বেড়া উপজেলার একটি ইউনিয়ন।
মাসুমদিয়া ইউনিয়নের পূর্বতন নাম ছিল মাশুন্দিয়া। পরবর্তীতে মাসুমদিয়া নামকরণ করা হয়। ২০১৩ সালের ২০ শে অক্টোবর মাসুমদিয়া ইউনিয়ন আমিনপুর থানার অধীনে চলে যায়।
মাসুমদিয়া ইউনিয়নের দক্ষিণে ঢালারচর ইউনিয়ন, পশ্চিমে সাগরকান্দি,উত্তর-পূর্বে রুপপুর ইউনিয়ন অবস্থিত।
বেড়া উপজেলা থেকে প্রায় ২৫ কিলোমিটার এবং আমিনপুর থানা হতে ১০ কিলোমিটার সড়ক পথে এবং মাসুমদিয়া বাজার থেকে প্রায় দুই কিলোমিটার পায়ে হেটে ইউনিয়নে আসা যায়।
আশা, ব্রাক, গ্রামীণ ব্যাংক, প্রতিশ্রুতি, অনন্যা, ব্যুরো বাংলাদেশ ছাড়াও বেশ কয়েকটি এনজিও রয়েছে।
প্রায় ৫০টির মতো মসজিদ ও প্রায় ২০টির মতো স্থায়ী ও অস্থায়ী মন্দির রয়েছে। এখানে মুসলিম সংখ্যা গরিষ্ঠতার পাশাপাশি সনাতন ধর্মাবলম্বীর সংখ্যাও বেশ রয়েছে। প্রধান ধর্মীয় উৎসবের মধ্য মুসলিমদের জন্য ঈদুল ফিতর, ঈদুল আযহা এবং সনাতনদের জন্য দূর্গা পূজা পালিত হয়।
ভাত ও মাছ হলো প্রধান খাদ্য যার পাশাপাশি ডাল, শাক-সবজি, মাংস, রুটি,বিভিন্ন খাদ্যশস্য রয়েছে।
কালদার জেলা

কালদার () আফগানিস্তানের বাল্‌খ প্রদেশের উত্তর অঞ্চলে অবস্থিত একটি ছোট জেলা (যার জনসংখ্যা প্রায় ১৯,৪০০)। উত্তর ও পূর্ব সীমানা জেলাটির বৃহত্তর আমু দারিয়ার নদী বিরাজমান। এছাড়াও নদীটির উত্তরে উজবেকিস্তান এবং পূর্বে তাজিকিস্তান সীমানা ঘিরে রেখেছে। জেলাটির প্রধান গ্রাম কালদার নামেও পরিচিত, যেটি উত্তর-পূর্ব অংশে অবস্থিত হওয়ার কারণে নদীটি খুব কাছাকাছি হয়েছে।
পুরান ভারেঙ্গা ইউনিয়ন

পুরান ভারেংগা ইউনিয়ন বেড়া উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর পুরান ভারেংগা ইউনিয়ন আমিনপুর থানার অধীনে চলে যায়। 
পুরান ভারেঙ্গা ইউনিয়ন পরিষদ কার্যালয়ের পশ্চিমে নগরবাড়ী/কাশিনাথপুর মহাসড়ক, দক্ষিণে ঢালারচর ইউনিয়ন উত্তরে নতুন ভারেঙ্গা ইউনিয়ন। অত্র পুরান ভারেঙ্গা ইউনিয়নের পূর্বদিক দিক দিয়ে যমুনা নদী প্রবাহিত।
পুরান ভারেঙ্গা ইউনিয়ন পরিষদ পাবনা জেলার বেড়া উপজেলায় অবস্থিত। পুরান ভারেঙ্গা ইউনিয়ন পরিষদ কার্যালয় পুরান ভারেঙ্গা ইউনিয়নের মোট ৯টি ওয়ার্ড ও ২৭ বর্গ কিঃ মিঃ আয়তনের এই ইউনিয়ন অবস্থিত। এটি একটি পাকা একতালা দালান ঘর। এটিতে তিনটি কক্ষ, একটি ভূমি অফিস আছে। অফিস প্রধান হলেন চেয়ারম্যান। প্রতিদিন সকাল ৯ (নয়) ঘটিকা হতে বিকাল ৫ (পাঁচ) ঘটিকা পর্যন্ত অফিসের কার্যক্রম চলে। তবে শুক্রবার ও শনিবার ছুটির দিনগুলিতে সালিশি কার্যক্রম চলে। প্রতি সরকারি কর্মদিবসে ইউনিয়ন পরিষদের স্বাভাবিক কাজকর্ম চলে।
জেলা শহর পাবনা থেকে ৫৫ কিলোমিটার এশিয়ান হাইওয়ে ধরে পাবনা নগরবাড়ী মহাসড়কের শেষ গন্তব্যে যমুনা নদীর পশ্চিম পাড়ে নগরবাড়ী ঘাটে অবস্থিত। যাতাযাতপথ 
পাকা রাস্তা/কাঁচা রাস্তাঃ পাকা রাস্তা ৩ কি.মি. ও কাঁচা রাস্তা ২২ কি.মি.
স্কুল-১০ টি, কলেজ-নাই, মাদ্রাসা-০৩টি, এতিমখানা- নাইছবি
নাই
কিশিনদিহ জেলা

কিশিনদিহ অথবা কিশিনদেহ () আফগানিস্তানের বাল্‌খ প্রদেশের জেলা সর্বদক্ষিণের একটি জেলা। জেলাটির রাজধানী শহর কিশিন্দিনহ বালা, উত্তর অঞ্চলে অবস্থিত। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৪৭,৩০০ জন এর মত।
রাণীনগর ইউনিয়ন

রাণীনগর ইউনিয়ন পাবনা জেলার সুজানগর উপজেলা র আমিনপুর থানার একটি ইউনিয়ন
রানীনগর ইউনিয়ন সুজানগর উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর রানীনগর ইউনিয়ন আমিনপুর থানার অধীনে চলে যায়। 
এই ইউনিয়নে হাট-বাজারের সংখ্যা পাঁচটি ।
১। রাণীনগর স্কুল এন্ড কলেজ,ভাটিকয়া।
২। রাণীনগর বিলগাজনা স্কুল এন্ড কলেজ,রানীনগর।
৩। ১৭ নং ভাটিকয়া সরকারি প্রাথমিক বিদ্যালয়।
রানীনগর ইউনিয়নে দর্শনীয় স্থান হিসাবে শোভা পেযেছে বিল গাজনার একাংশ। যেখানে প্রচুর মানুষ এর সৌন্দর্য্য উপভোগ করতে আসেন। অন্য একটি হলো আত্রাই নদীর অববাহিকা। পাবনা বা দেশের যে কোন স্থান হতে পাবনাতে এসে সুজানগরের উদ্দেশ্যে রওয়ানা হয়ে, সেখান থেকে রানীনগর এলে এই দৃশ্যগুলো উপভোগ করা সম্ভব হবে।
তমলুক বিধানসভা কেন্দ্র

তমলুক (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৩ নং তমলুক বিধানসভা কেন্দ্রটি গঠিত হয়েছে যথাক্রমে তমলুক পৌরসভা, বিষ্ণুবর্হ-২, পিপুলবেড়িয়া-১, পিপুলবেড়িয়া-২ এবং উত্তর সোনামই গ্রাম পঞ্চায়েত গুলি তমলুক সমষ্টি উন্নয়ন ব্লক এবং শহীদ মাতঙ্গিনী সমষ্টি উন্নয়ন ব্লক এর অন্তর্গত। 
তমলুক বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
২০১৬ সালের বিধানসভা নির্বাচনে, সিপিআই এর অশোক দিন্দা তার নিকটতম প্রতিদ্বন্দ্বী তৃণমূল কংগ্রেসের নির্বেদ রায়কে পরাজিত করেন।
 
২০০৬ সালের রাজ্য বিধানসভা নির্বাচনে, সিপিআই এর জগন্নাথ মিত্র ২০৩ নং তমলুক কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের চিত্তরঞ্জন মাইতিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের নির্বেদ রায় ২০০১ সালে সিপিআইয়ের সন্তোষ রানাকে পরাজিত করেন। কংগ্রেসের অনিল মুদি ১৯৯৬ এবং ১৯৯১ সালে সিপিআইয়ের সুরজিত বাগচিকে পরাজিত করেন। সিপিআইয়ের সুরজিত বাগচি ১৯৮৭ সালে কংগ্রেসের অনিল মুদিকে পরাজিত করেন। সিপিআইয়ের বিশ্বনাথ মুখার্জী ১৯৮২ সালে আইসিএস এর সুকুমার দাসকে এবং ১৯৭৭ সালে কংগ্রেসের সুকুমার দাসকে পরাজিত করেন।
১৯৭২ সালে কংগ্রেসের প্রতিনিধিত্বকারী অজয় ​​মুখার্জী জয়ী হন। ১৯৭১, ১৯৬৯ এবং ১৯৬৭ সালে 
বাংলা কংগ্রেসের অজয় ​​মুখার্জী জয়ী হন এবং এর আগে ১৯৬২, ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে কংগ্রেসের অজয় ​​মুখার্জী জয়ী হন।
ক্লিফটন ওয়েব

ক্লিফটন ওয়েব ( নামে পরিচিত ওয়েব পারমেলি হলেনবেক ((; ১৯ নভেম্বর ১৮৮৯ - ১৩ অক্টোবর ১৯৬৬) ছিলেন একজন মার্কিন অভিনেতা, নৃত্যশিল্পী, ও গায়ক। তিনি "লরা" (১৯৪৪), "দ্য রেজর্স এজ" এবং "সিটিং প্রিটি" (১৯৪৮) চলচ্চিত্রে অভিনয়ের জন্য সর্বাধিক পরিচিত। এই তিনটি চলচ্চিত্রে অভিনয়ের জন্য তিনি তিনটি একাডেমি পুরস্কারের মনোনয়ন লাভ করেন এবং "দ্য রেজর্স এজ" চলচ্চিত্রের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি "স্টারস অ্যান্ড স্ট্রাইপস ফরেভার" (১৯৫৩) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
মঞ্চে তিনি নোয়েল কাওয়ার্ড রচিত নাটকে অভিনয়ের জন্য খ্যাতি অর্জন করেন, তন্মধ্যে উল্লেখযোগ্য হল "ব্লিদ স্পিরিট"। এছাড়া তিনি ব্রডওয়ে মঞ্চে কয়েকটি সফল সঙ্গীতধর্মী রিভিউয়ে কাজ করেন।
ওয়েব ১৮৮৯ সালের ১৯শে নভেম্বর ইন্ডিয়ানা অঙ্গরাজ্যের ইন্ডিয়ানাপোলিস শহরে জন্মগ্রহণ করেন। তার প্রকৃত নাম ওয়েব পারমেলি হলেনবেক। তার পিতা জ্যাকব গ্র্যান্ট হলেনবেক (১৮৬৭ - ২ মে, ১৯৩৯) ছিলেন একজন টিকেট ক্লার্ক ও ইন্ডিয়ানা কৃষক পরিবারের একজন মুদি দোকানীর সন্তান এবং তার মাতা মেবল এ. পারমেলি (২৪ মার্চ ১৮৬৯ - ১৭ অক্টোবর ১৯৬০) ছিলেন রেল কন্ডাক্টর ডেভিড পারমেলির কন্যা। ওয়েব তার পিতামাতার একমাত্র সন্তান। তার পিতামাতা ১৮৮৮ সালের ১৮ই জানুয়ারি ইলিনয় অঙ্গরাজ্যের কানকাকি শহরে বিয়ে করেন। ১৮৯১ সালে তাদের সন্তান ওয়েব জন্মের কিছুদিন পর তাদের বিবাহবিচ্ছেদ হয়। তিনি তার পিতার সাথে অল্প যোগাযোগ করতেন, কিন্তু তার মায়ের সাথে খুব ঘনিষ্ঠ ছিলেন। তার মায়ের মৃত্যুর পূর্ব পর্যন্ত তারা একত্রে সময় কাটাতেন।
জারি জেলা

জারি () আফগানিস্তানে বাল্‌খ প্রদেশের একটি জেলা। ২০০৫ সালে জেলাটি কিশিনদিহ জেলার অংশ হিসেবে গঠন করা হয়েছিল।
জেলা পরিলেখ:
নিকোলাস পেপে

নিকোলাস পেপে (; জন্ম: ২৯ মে ১৯৯৫; নিকোলাস পেপে নামে সুপরিচিত) হলেন একজন আইভোরীয় পেশাদার ফুটবল খেলোয়াড়। তিনি বর্তমানে তুরস্কের পেশাদার ফুটবল লিগের শীর্ষ স্তর সুপার লিগের ক্লাব ত্রাবজোনস্পোর এবং কোত দিভোয়ার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
আইভোরীয় ফুটবল ক্লাব সলিতের পারি এতের যুব পর্যায়ের হয়ে খেলার মাধ্যমে পেপে ফুটবল জগতে প্রবেশ করেছেন এবং পরবর্তীকালে পোয়াতেভ্যাঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, আইভোরীয় ক্লাব পোয়াতেভ্যাঁর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পোয়াতেভ্যাঁর হয়ে এক মৌসুমে ৯ ম্যাচে ২টি গোল করার পর ২০১৩–১৪ মৌসুমে প্রথমে আঁজে ২ এবং পরবর্তীকালে আঁজের হয়ে খেলেছেন। মাঝে তিনি এক মৌসুমের জন্য ফরাসি ক্লাব অর্লেয়েঁর হয়ে খেলেছেন। আঁজেতে দুই মৌসুম অতিবাহিত করার পর প্রায় ১৮ মিলিয়ন ইউরোর বিনিময়ে ফরাসি ক্লাব লিলের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮০ ম্যাচে ৩৭টি গোল করেছেন। পরবর্তীকালে, তিনি আর্সেনাল এবং নিসের হয়ে খেলেছেন। ২০২৩–২৪ মৌসুমে, তিনি আর্সেনাল হতে তুর্কি ক্লাব ত্রাবজোনস্পোরে যোগদান করেছেন।
পেপে ২০১৬ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ২৫ ম্যাচে ৫টি গোল করেছেন। তিনি কোত দিভোয়ারের হয়ে এপর্যন্ত ৪টি আফ্রিকা কাপ অব নেশন্সে (২০১৭, ২০১৯, ২০২১ এবং ২০২৩) অংশগ্রহণ করেছেন; যার মধ্যে ২০২৩ সালে তিনি প্রতিযোগিতাটির শিরোপা জয়লাভ করেছেন। ব্যক্তিগতভাবে, পেপে বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে লিলের মৌসুম সেরা খেলোয়াড় পুরস্কার অন্যতম। দলগতভাবে, পেপে এপর্যন্ত ১টি শিরোপা জয়লাভ করেছেন, যার আর্সেনালের হয়ে জয়লাভ করেছেন।
নিকোলাস পেপে ১৯৯৫ সালের ২৯শে মে তারিখে ফ্রান্সের মঁত-লা-জলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৬ সালের ১৫ই নভেম্বর তারিখে, মাত্র ২১ বছর ৫ মাস ১৭ দিন বয়সে, বাম পায়ে ফুটবল খেলায় পারদর্শী পেপে ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কোত দিভোয়ারের হয়ে অভিষেক করেছেন। উক্ত ম্যাচের ৮৬ম মিনিটে আক্রমণভাগের খেলোয়াড় মাক্স গ্রাদেলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র হয়েছিল। কোত দিভোয়ারের হয়ে অভিষেকের বছরে পেপে মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৪ মাস ৯ দিন পর, কোত দিভোয়ারের জার্সি গায়ে প্রথম গোলটি করেছেন; ২০১৮ সালের ২৪শে মার্চ তারিখে, টোগোর বিরুদ্ধে ম্যাচে গিলান কোনানের অ্যাসিস্ট হতে কোত দিভোয়ারের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
পেপে নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি পাঁচ ম্যাচে সর্বমোট ২১৫ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।
চঘচারন জেলা

চঘচারন জেলা () আফগানিস্তানের ঘোর প্রদেশের সবচেয়ে জনবহুল জেলাগুলির মধ্যে একটি। ২০০৫ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল ১১৫,০০০ জন প্রায়। এটি একটি পাহাড়ী জেলা। শীতের তীব্রতা বেশি এবং তুষারপাতের কারণে সহজে রাস্তায় প্রবেশযোগ্য নয়। জেলাটির কেন্দ্রীয় শহর চঘচারন; প্রদেশটির রাজধানীও বটে। কৃষি এখানকার আয়ের প্রধান উৎস- যদিও খরার কারণে গুরুতরভাবে কৃষিক্ষেত্রকে প্রভাবিত করেছে। জেলাটির কেন্দ্রীয়স্থলে একটি হাসপাতাল এবং মাধ্যমিক বিদ্যালয় রয়েছে, কিন্তু সড়কের অবস্থা খুবই খারাপ এবং বৈরী আবহাওয়ার কারণে গ্রামের জনগণ তারা খুব কমই সেবা গ্রহণ করতে পারে।
উত্তর আমেরিকার সার্বভৌম রাষ্ট্র এবং নির্ভরশীল অঞ্চলের তালিকা

এটি উত্তর আমেরিকার সার্বভৌম রাষ্ট্র এবং নির্ভরশীল অঞ্চলসমূহের বর্ণানুক্রমিক তালিকা। এই তালিকা উত্তর আমেরিকার সর্বাধিক সমেত সংজ্ঞা ব্যবহার করে, যা পানামা-কলম্বিয়া সীমান্তের উত্তরের ভূখণ্ড এবং ক্যারিবীয় অঞ্চলকে আচ্ছাদন করে। উত্তর আমেরিকা পৃথিবীর উত্তর গোলার্ধে ও প্রায় সম্পূর্ণ পশ্চিম গোলার্ধে অবস্থিত একটি মহাদেশ। একে কখনো কখনো আমেরিকার উত্তর উপমহাদেশও ধরা হয়। মহাদেশটি উত্তরে উত্তর মহাসাগর, পূর্বে আটলান্টিক মহাসাগর, দক্ষিণে ও পশ্চিমে প্রশান্ত মহাসাগর, এবং দক্ষিণ-পূর্বে দক্ষিণ আমেরিকা এবং ক্যারিবীয়ান সাগর পরিবেষ্টিত।
এই বিভাগে এমন অঞ্চল রয়েছে যা সার্বভৌম রাষ্ট্র নয়, তবে উপরে তালিকাভুক্ত সার্বভৌম রাষ্ট্রগুলির অংশ নয়। এটি নির্ভরশীল অঞ্চল এবং প্রাথমিকভাবে অ-উত্তর আমেরিকার রাষ্ট্রের অবিচ্ছেদ্য এলাকাগুলির অন্তর্ভুক্ত।
নির্ভরতাগুলি যেগুলো আন্তর্জাতিকভাবে স্বীকৃত নয়, বা কার্যকরী নয়, সেগুলো 'ইটালিক্স' এ তালিকাবদ্ধ।
দৌলত ইয়ার জেলা

দৌলত ইয়ার আফগানিস্তানের ঘোর প্রদেশের একটি জেলা। ২০০৫ সালে চঘচারন জেলার দক্ষিণ-পূর্বাঞ্চলী অংশ হিসেবে এটি নির্মিত হয়েছিল। জেলাটির প্রশাসনিক এলাকা হচ্ছে দেলাক, কিন্তু সবচেয়ে বড় শহর হচ্ছে দৌলত ইয়ার () যেটি ২৫০৩ মিটার উচ্চতায় অবস্থিত।
২০১২ সালের জনশুমারির হিসাব অনুযায়ী জেলাটির জনসংখ্যা ছিল প্রায় ৩১,৮০০ জন। এবং ২০০৯ সালে ভোটারের সংখ্যা ছিল প্রায় ২৩,৭৬৭ জন এর মত। জেলাটি মূলত পাহাড়ি অঞ্চল, শীতকালে মারাত্মকভাবে বৈরী আবহাওয়ার বিরাজ করে এবং কয়েক সপ্তাহ ধরে রাস্তাঘাটে তুষারপাতের কারণে রাস্তাঘাট বন্ধ থাকে। এই জেলার অধিকাংশই মানুষই হাজারা সম্প্রদায়ের।
দু লায়না জেলা

দু লায়না অথবা উচ্চারিত হয়ে থাকে দুলীনা আফগানিস্তানের ঘোর প্রদেশের একটি জেলা। ২০০৫ সালে বৃহত্তর চঘচারন জেলার অংশ হিসেবে এটি তৈরি হয়েছিল। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৩৫,১০০ জন।
ঢাকা ডেন্টাল কলেজ

ঢাকা ডেন্টাল কলেজ বাংলাদেশের ঢাকার মিরপুরে অবস্থিত একটি সরকারি ডেন্টাল কলেজ। এটি দেশটির একমাত্র সরকারি পূর্ণাঙ্গ ডেন্টাল কলেজ। দন্ত্য চিকিৎসা বিষয়ে এটি বিডিএস ডিগ্রি প্রদান করে। ১৯৬১ সালে এটি ঢাকা মেডিকেল কলেজের ডেন্টাল ইউনিট হতে প্রতিষ্ঠিত হয়। এটি বঙ্গবন্ধু শেখ মুজিব মেডিক্যাল বিশ্ববিদ্যালয়ের অধিভুক্ত। এই কলেজের সাথে যুক্ত রয়েছে ২০০ শয্যার একটি হাসপাতাল।
ঢাকা ডেন্টাল কলেজ বাংলাদেশের বৃহত্তম ডেন্টাল শিক্ষাপ্রতিষ্ঠান। এটি পূর্ব পাকিস্তানের প্রথম ডেন্টাল কলেজ ছিল, এটি ১৯৬১ সালের আগস্ট মাসে প্রতিষ্ঠিত হয়েছিল এবং এটি বাংলাদেশে একমাত্র সরকারি ডেন্টাল কলেজ ছিল, যেখানে ঢাকার মিরপুর ১৪ এ অবস্থিত ২০০ টি বিছানা হাসপাতাল রয়েছে। ১৯৬১ সালে ঢাকা মেডিকেল কলেজ (ডিএমসি) এ ৬ জন শিক্ষার্থীর ভর্তি করে ঢাকা ডেন্টাল কলেজ শুরু হয়। ১৯৬৩ সালে কলেজ দ্বিতীয় তলায় রোগী ভবন (এটির নতুন এবং নিজস্ব ক্যাম্পাস) স্থানান্তরিত হয়। ১৯৬৫ সালের ফেব্রুয়ারিতে ছাত্রদের প্রথম ব্যাচটি বিডিএস ডাক্তার হিসাবে যোগ্যতা অর্জন করে । ১৯৭৮-১৯৮৮ অর্থবছরের আর্থিক বছরে জনগণের দ্বারা নেওয়া একটি প্রকল্প মিরপুরের নতুন ঢাকা ডেন্টাল কলেজের ভবনগুলির জন্য বাংলাদেশ প্রজাতন্ত্র। ৬ এপ্রিল, ১৯৯৮ তারিখে মিরপুরে নতুন ভবনটি প্রধানমন্ত্রী শেখ হাসিনার উদ্বোধন করে এবং ঢাকা ডেন্টাল কলেজের আধুনিক যুগের উদ্ভাবন করেন। মার্চ ২০০০ সালে সমস্ত প্রতিষ্ঠানীয় কার্যক্রম মিরপুরে নতুন ক্যাম্পাসে শুরু হয়। এটি বাংলাদেশে ডেন্টাল ডিগ্রি অর্জনের জন্য সেরা ডেন্টাল সম্পর্কিত শিক্ষাপ্রতিষ্ঠান হিসাবে স্বীকৃত।
স্বাস্থ্যসেবা কে রোগীদের দোরগোড়ায় পৌঁছে দেয়ার লক্ষ্যে এই ডেন্টাল কলেজকে আধুনিকায়ন করা হয়। উন্নতমানের দন্ত চিকিৎসা এর পাশাপাশি সাধারণ স্বাস্থ্যসেবা নিশ্চিতের লক্ষ্যে হাসপাতালটি তে জেনারেল মেডিসিন, জেনারেল সার্জারি তে রোগীদের সেবা প্রদান করা হয়ে থাকে এখানে। কিছুদিন পূর্বে সুসজ্জিত আইসিইউ স্থাপন করা হয় আর সর্বশেষ ইমার্জেন্সি বিভাগও চালু করা হয়।
উল্লেখ্য এই হাসপাতালটি তে প্রায় সব ধরনের স্বাস্থ্য পরীক্ষা নিরিক্ষা এবং এক্স-রে ব্যবস্থা রয়েছে। এছাড়া কিছু ক্ষেত্রে দূর্লভ কিছু স্বাস্থ্য পরীক্ষারও ব্যবস্থা আছে, যা দেশের অন্যান্য হাসপাতালে অপ্রতুল।
২০১৮–১৯ ইংল্যান্ড ক্রিকেট দলের শ্রীলঙ্কা সফর

ইংল্যান্ড ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা অক্টোবর থেকে নভেম্বর ২০১৮-এ অনুষ্ঠিত হয়।
২০১৮–১৯ অস্ট্রেলিয়া ক্রিকেট দলের ভারত সফর

অস্ট্রেলিয়া ক্রিকেট দল পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য ভারত সফর করে, যা ফেব্রুয়ারি থেকে মার্চ ২০১৯-এ অনুষ্ঠিত হয়।
শন মার্শ অস্ট্রেলিয়ার ওডিআই স্কোয়াডে তৃতীয় ওয়ানডেতে যোগ দেওয়ার প্রত্যাশার সাথে অন্তর্ভুক্ত ছিল। ডার্সি শর্ট মার্শ জন্য কভার নামে নামকরণ করা হয়। সিদ্ধার্থ কৌল প্রথম দুটি ওয়ানডেতে নির্বাচিত হয়েছিলেন ভুবনেশ্বর কুমার ভারতের ওডিআই স্কোয়াডে তিনটি ওয়ানডে রানের জন্য তাকে প্রতিস্থাপন করলেন।
পসবন্দ জেলা

পসবন্দ জেলা আফগানিস্তানে অবস্থিত ঘোর প্রদেশের একটি জেলা। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৯২,৯০০ জন, (যার মধ্যে থেকে ১১% পশতুন, ৫% হাজারা এবং ৮৪% তাজিক সম্প্রদায়ের)। ভৌগোলিক অবস্থান অনুযায়ী জেলাটি ঘোর প্রদেশের দক্ষিণ, পসবন্দ জেলার দক্ষিণে হেলমান্দ প্রদেশ, পূর্বের দায়কুন্দি প্রদেশ এবং দক্ষিণ-পশ্চিমে ফারাহ প্রদেশ সীমান্তে অবস্থিত। জেলাটির কেন্দ্রীয় শহরের নাম হচ্ছে শিনকোট।
সাঘর জেলা

সাঘর জেলা আফগানিস্তানের ঘোর প্রদেশের দক্ষিণ-পশ্চিম অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে টাইটান (সাঘর)। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৩৩,৭০০ জন। জেলাটি অন্যান্য প্রদেশের পাহাড়ি জেলাগুলির মতো দীর্ঘ সময়কাল ধরে তুষারপাতের ফলে শীতকাল মারাত্মকভাবে সমস্যার সম্মুখিন হতে হয় এবং চলমান খরার কারণে কৃষিক্ষেত্রে ব্যাপকভাবে প্রভাবিত হয়।
অর্জুন চক্রবর্তী

অর্জুন চক্রবর্তী (জন্ম ৫ মার্চ ১৯৯০) একজন ভারতীয় বাঙালি চলচ্চিত্র এবং টেলিভিশন অভিনেতা। ২০১০ সালের ২৮ জুন থেকে ২০১১ সালের ১লা এপ্রিল স্টার জলসায় প্রচারিত বাংলা মিউজিক্যাল টিভি সিরিজ "গানের ওপারেতে" গোরার চরিত্রে অভিনয় করার জন্য এবং ড্রামা-রোম্যান্স-কমেডি টিভি সিরিজ "জামাই রাজাতে" (২০১৭-২০১৮) তিনি ঈশান চ্যাটার্জির ভূমিকায় অভিনয় করার জন্য বেশ পরিচিতি লাভ করেছেন। তিনি এমন এক পরিবারের সন্তান যারা বাঙালি সাংস্কৃতিক অঙ্গনের সাথে বংশ ক্রমে জড়িত, তিনি জোছন দস্তিদার এবং চন্দ্রা দস্তিদার (তাঁর পিতামহ বড় জেঠু এবং জেঠিমা), বিজন ভট্টাচার্য (তাঁর পিতামহ বড় জেঠু), জগদীশ চন্দ্র চক্রবর্তী এবং মনিকা চক্রবর্তী (তাঁর ঠাকুরদা এবং ঠাকুমা) এবং তাঁর বাবা সব্যসাচী চক্রবর্তী এবং মা মিঠু চক্রবর্তী। তিনি ২০১২ সালে সুদেষ্ণা রায় ও অভিজিৎ গুহর "বাপি বাড়ি যা" চলচ্চিত্রে আত্মপ্রকাশ করেন।
অর্জুন তার শিক্ষাজীবন শুরু করেন অ্যাসেম্বলি অফ গড চাৰ্চ স্কুল,পার্ক স্ট্রিট এ ভর্তির মাধ্যমে। তিনি সেন্ট জেভিয়ার'স কলেজ, কলকাতা থেকে মাস কমিউনিকেশন ও ভিডিওগ্ৰাফি বিষয়ে স্নাতক ডিগ্রি অর্জন করেন।
অর্জুন ১৯৯০ সালের ৫ই মার্চ কলকাতা, পশ্চিমবঙ্গ, ভারতে জন্মগ্রহণ করেন। তার বেড়ে ওঠা কলকাতায়। তার ভাই হলেন অভিনেতা গৌরব চক্রবর্তী। দীর্ঘদিন যাবৎ তার শ্রীজা সেনের সঙ্গে বন্ধুত্ব ও প্রেমের সম্পর্ক ছিল, তিনি তার স্কুল বন্ধু ছিলেন। তিনি ১০ মার্চ ২০১৬ সালে শ্রীজার সাথে বিবাহবন্ধনে আবদ্ধ হন। কিন্তু তাদের বাগদান সম্পন্ন হয় ৬ই জুন ২০১৭ সালে। তার একটি কন্যা সন্তান রয়েছে। তার নাম অবন্তিকা।
অর্জুন ২০১০ সালে স্টার জলসার মিউজিক্যাল টিভি সিরিজ "গানের ওপারের" মাধ্যমে ছোটপর্দায় আত্মপ্রকাশ করেন। সেখানে তিনি গোরার ভূমিকায় অভিনয় করে বেশ পরিচিতি লাভ করেন। ২০১২ সালে তিনি সুদেষ্ণা রায় ও অভিজিৎ গুহর "বাপি বাড়ি যা" চলচ্চিত্রের মাধ্যমে রূপালী পর্দায় আত্মপ্রকাশ করেন। ২০১৭ সালে জি বাংলার ড্রামা-রোম্যান্স-কমেডি টিভি সিরিজ "জামাই রাজাতে" অভিনয়ের মাধ্যমে ছোটপর্দায় ফিরে আসেন। সেখানে তিনি ঈশান চ্যাটার্জির ভূমিকায় অভিনয় করে জনপ্রিয়তা লাভ করেন। এছাড়াও তিনি ২০০০ সালে ডিডি বাংলার "সত্যজিতের প্রিয় গল্প (টলিউডে তাড়িনীখুড়ো)" টেলিফিল্মে শিশু শিল্পী হিসেবে অভিনয় করেন।
২০১৭–১৮ অস্ট্রেলিয়া ক্রিকেট দলের ভারত সফর

অস্ট্রেলিয়া ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা সেপ্টেম্বর থেকে অক্টোবর ২০১৭-এ অনুষ্ঠিত হয়।
২০১৭–১৮ নিউজিল্যান্ড ক্রিকেট দলের ভারত সফর

নিউজিল্যান্ড ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা অক্টোবর থেকে নভেম্বর ২০১৭-এ অনুষ্ঠিত হয়।
ঢালারচর ইউনিয়ন

পাবনা জেলার বেড়া উপজেলা র আমিনপুর থানার একটি ইউনিয়ন
ঢালারচর ইউনিয়ন বেড়া উপজেলার একটি এলাকা। ২০১৩ সালের ২০ শে অক্টোবর এই ইউনিয়ন নতুন আমিনপুর থানার আওতাভুক্ত হয়।
এই ইউনিয়নের উত্তরে মাশুমদিয়া ইউনিয়ন,পূর্বে শিবালয় উপজেলা,দক্ষিণে গোয়ালন্দ উপজেলা,পশ্চিমে সাগরকান্দি ইউনিয়ন
এই ইউনিয়নের দক্ষিণে পদ্মা নদী পূর্ব পাশে যমুনা নদী, উত্তরে আত্রাই নদী রয়েছে
ঢালারচর ইউনিয়নের সাথে যোগাযোগের ব্যবস্থা :
বেড়া উপজেলা থেকে প্রায় ২৫ কিলোমিটার সড়ক পথে এবং কাজিরহাট থেকে প্রায় ৫ কিলোমিটার পথ সড়ক পথে যোগাযোগ করা যেতে পারে।
এইখানে রয়েছে এই অঞ্চলের একমাত্র ঢালারচর রেলওয়ে স্টেশন।
পাকা রাস্তা : ১০(দশ) টি
কাঁচা রাস্তা : ২০ (কুড়ি) কিলোমিটার।
১.রামনারায়ন পুর হাট ও বাজার।
২.গোয়াল নগর হাট
৩.কাশেম মোড় হাট
উচ্চ মাধ্যমিক বিদ্যালয় ০১ টি, 
কলেজ নাই, 
সরকারী প্রাথমিক বিদ্যালয় ০৯ টি, 
বে-সরকারী প্রাথমিক বিদ্যালয় ০২ টি, 
মাদরাসা ০১ টি।
এতিম খানা : নাই।
১.কাশেম মোড় পদ্মা-যমুনা মিলিত স্থান।
২.চরদূর্গাপুর ও কোমারপুর খানকা শরীফ।
৩.একশত একর কলাবাগান
৪.বেড়ীবাঁধ বেষ্ঠিত বাবলা বাগান।
ঢালারচর ইউনিয়নটি দুর্গম এবং চরাঞ্চল এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে। তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি
শতভাগ মুসলীম গোত্রীয়
ধান,গম,রসুন,পিয়াজ,চিনাবাদাম,মাসকালাই, মসুর,ধনিয়া,পাট,তিল,সরিষা ইত্যাদি।
মিকায়েল চুইসেন্স

মিকায়েল চুইসেন্স (জন্ম ১৬ আগস্ট ১৯৯৯) হলেন একজন ফরাসি ফুটবলার যিনি একজন মিডফিল্ডার হিসেবে জার্মান ক্লাব বরুশিয়া মুঞ্চেনগ্লাডব্যাচ-এর হয়ে খেলে থাকেন।
মাইক্রোসফট অফিস ২০১৯

মাইক্রোসফট অফিস ২০১৯ হচ্ছে মাইক্রোসফট অফিসের একটি উৎপাদনশীলতা স্যুইটের বর্তমান সংস্করণ যা অফিস ২০১৬ এর পরবর্তী সংস্করণ। এটি উইন্ডোজ ১০ এবং ম্যাক ওএস এর সাধারণ প্রাপ্যতার জন্য ২৪শে সেপ্টেম্বর ২০১৮ সালে মুক্তি হয়েছিল। পূর্বের অফিস ৩৬৫ এর কিছু বৈশিষ্ট্য যা গ্রাহকদের কাছে সীমাবদ্ধ ছিল তা এই রিলিজে পাওয়া যাচ্ছে।
২৭শে এপ্রিল, ২০১৮ সালে উইন্ডোজ ১০ এর জন্য মাইক্রোসফট অফিস ২০১৯ বাণিজ্যিক প্রিভিউ প্রকাশ করেছিল। ১২ই জুন, ২০১৮ সালে মাইক্রোসফট ম্যাকওএস এর জন্য একটি পূর্বরূপ প্রকাশ করেছে।
অফিস ২০১৯ এ পূর্বের অফিস ৩৬৫ এর মধ্যে প্রকাশিত বৈশিষ্ট্যগুলির রয়েছে, পাশাপাশি ইঙ্কিং বৈশিষ্ট্যগুলির উন্নতি, রূপান্তর এবং জুম বৈশিষ্ট্যসহ পাওয়ারপয়েন্টের নতুন অ্যানিমেশন বৈশিষ্ট্য, এবং তথ্য বিশ্লেষণের জন্য এক্সেল নতুন সূত্র এবং চার্ট।
ওয়াননোট স্যুট থেকে অনুপস্থিত। এটি উইন্ডোজ ১০ এর সাথে একত্রিত ওয়াননোটের ইউডব্লউ সংস্করণটির সাথে প্রতিস্থাপন করে। ওয়াননোট ২০১৬ টি অফিস ইনস্টলার দিয়ে ঐচ্ছিক বৈশিষ্ট্য হিসাবে ইনস্টল করা যাবে।
ম্যাক ব্যবহারকারীদের জন্য, ফোকাস মোড ওয়ার্ড নিয়ে আসা হবে, ২ডি মানচিত্র এক্সেল আনা হবে এবং নতুন রূপান্তর অবস্থান্তর, এসভিজি সাপোর্ট এবং ৪কে ভিডিও উৎপাদন অন্যান্য বৈশিষ্ট্যসহ পাওয়ারপয়েন্টে আসবে।
অফিস ২০১৯ এর জন্য উইন্ডোজ ১০, উইন্ডোজ সার্ভার ২০১৬ বা ম্যাকওএস সিয়েরা প্রয়োজন।
সাধু (দ্ব্যর্থতা নিরসন)

সাধু বা সাধক বলতে পুণ্যবান সেসকল ব্যক্তিদের বোঝায় যারা কোন এক মহৎ উদ্দেশ্যে (সাধারণত ধর্ম) নিয়োজিত থাকেন কিংবা সাধনা করেন। সাধু শব্দটি দ্বারা সাধারণত নিম্নোক্ত বিষয় বোঝানো যেতে পারে-
সেনবাগ থানা

সেনবাগ থানা বাংলাদেশের নোয়াখালী জেলার অন্তর্গত সেনবাগ উপজেলার একটি থানা।
সেনবাগ উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম সেনবাগ থানার আওতাধীন।
সেনবাগ পৌরসভা

সেনবাগ পৌরসভা বাংলাদেশের নোয়াখালী জেলার অন্তর্গত একটি পৌরসভা।
সেনবাগ পৌরসভার আয়তন ৮.০০৩ বর্গ কিলোমিটার।
২০১১ সালের আদমশুমারি অনুযায়ী সেনবাগ পৌরসভার জনসংখ্যা ১৯,০৬৫ জন।
সেনবাগ উপজেলার মধ্যাংশে সেনবাগ পৌরসভার অবস্থান। এ পৌরসভার উত্তর-পূর্বে কাদরা ইউনিয়ন; উত্তরে ডুমুরুয়া ইউনিয়ন; পশ্চিমে অর্জুনতলা ইউনিয়ন ও কাবিলপুর ইউনিয়ন; দক্ষিণে কাবিলপুর ইউনিয়ন ও মোহাম্মদপুর ইউনিয়ন এবং পূর্বে মোহাম্মদপুর ইউনিয়ন, ফেনী জেলার দাগনভূঁইয়া উপজেলার পূর্ব চন্দ্রপুর ইউনিয়ন ও রাজাপুর ইউনিয়ন অবস্থিত।
সেনবাগ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এটি একটি "খ" শ্রেণীর পৌরসভা।
ওয়ার্ডভিত্তিক সেনবাগ পৌরসভার এলাকাসমূহ হল:
২৫ আগস্ট, ২০০২ সালে সেনবাগ পৌরসভা প্রতিষ্ঠা লাভ করে।
২০১১ সালের আদমশুমারি অনুযায়ী সেনবাগ পৌরসভার স্বাক্ষরতার হার ৬৩.৬%। এ পৌরসভায় ১টি কলেজ, ৪টি মাধ্যমিক বিদ্যালয় এবং ৭টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
আশুর (দেবতা)

আশুর হলো একজন পূর্ব সেমিটিক দেবতা, এবং মেসোপটেমীয় ধর্মের অ্যাসিরীয় মধ্যে প্রধান। ইনি প্রধানত মেসোপটেমিয়ার উত্তরের অর্ধেক এবং উত্তর-পূর্ব সিরিয়ার কিছু অংশ ও দক্ষিণ পূর্ব এশিয়া মাইনর অঞ্চলে পূজিত হতেন। মূলত এসব অঞ্চল নিয়ে প্রাচীন আসিরীয় অঞ্চল গঠিত হয়েছিলো।
খ্রিস্টপূর্বাব্দ ৩য় শতকে প্রাচীন অসুরীয় সাম্রাজ্যের রাজধানী আশুর নগরের দেবতা ছিলেন আশুর। উৎসগতভাবে অসুরের কোন পরিবার ছিলো না। পরবর্তীতে দক্ষিণ মেসোপটেমীয় প্রভাবে তাকে নিপ্পুরের প্রধান দেবতা এনিলের সমতূল্য বিবেচনা করা হয়। খ্রিস্টপূর্বাব্দ ৩য় সহস্রাব্দের শুরু থেকে খ্রিস্টপূর্বাব্দ ১৮ শতকে হামুরাবি ব্যবিলন ভিত্তিক একটি সাম্রাজ্য প্রতিষ্ঠার আগপর্যন্ত এনিল দক্ষিণ প্যানথিয়নের প্রধান দেবতা ছিলেন। এর পরে দক্ষিণে মারদুক এনিলের স্থানে প্রধান দেবতা হিসেবে পূজিত হতে থাকেন। উত্তরে এনিলের স্ত্রী নিনিল এবং পুত্র নিনুর্তা এবং জাবাবা কে অসুরের স্ত্রীপুত্র হিসেবে বিবেচনা করা হতে থাকে। এটা খ্রিস্টপূর্বাব্দ ১৪ শতক থেকে শুরু হয়ে ৭ম শতক পর্যন্ত প্রচলিত ছিলো।
বিভিন্ন অসুরীয় রাজত্বকালের বিজয়ে সময়ে দেবতা অশুরের আধিপত্য বিস্তারের জন্যে রাজকীয় প্রোপাগান্ডা চালানো হতো যে পরাজিত পক্ষ হেরে গেছেন কারণ তাদের দেবতা তাদেরকে ত্যাগ করেছেন।
কিছু পণ্ডিত দাবি করেন যে, আশারীয় আইকনোগ্রাফীতে বারবার যে পাখাওয়ালা সূর্য দেবতার কথা বলা হয়েছে তিনি মূলত অশুর। অনেক আশারীয় রাজা নিজেদের নামের সংগে অসুর নাম গ্রহণ করেছেন। যেমন আসুর উবাল্লিত ১, আসুরনাসিরপাল, আসুর আহা ইদ্দিনা এবং আসুরবানিপাল।
খুলনা চেম্বার অব কমার্স অ্যান্ড ইন্ডাস্ট্রি

খুলনা চেম্বার অব কমার্স অ্যান্ড ইন্ডাস্ট্রি খুলনা অঞ্চলের ব্যবসায়ীদের সবথেকে বড় সংগঠন। খুলনা অঞ্চলের ব্যবসার মান ও সামগ্রিক উন্নয়নই এই সংস্থার কার্য।
শাহরক জেলা

শাহরক জেলা আফগানিস্তানের ঘোর প্রদেশের কেন্দ্রীয় অঞ্চলে অবস্থিত একটি জেলা। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৮,২০০ জন। জেলাটির কেন্দ্রীয় অঞ্চলের নাম হচ্ছে দহন-ই ফালেজক (শাহরক)।
গ্রাম ও জেলা কেন্দ্রের মধ্যে সড়ক সংযোগের যথেষ্ট অভাব রয়েছে, নিম্ন স্তরের কৃষি ও পশু উৎপাদন ব্যবস্থা, স্বাস্থ্যসেবা ও নিরাপত্তার জনিত সমস্যার কারণে জেলাটিতে দুর্বল অর্থনীতি এবং মারাত্মকভাবে দারিদ্র্য ভোগ করে থাকে। ২০১৪ সালে, গ্রামীণ পুনর্বাসন ও উন্নয়ন মন্ত্রণালয় (জেডআরডি) কর্তৃক জেলার পাঁচটি গ্রামে সেচ প্রকল্পের নির্মাণ কাজ শুরু করা হয়।
কাদরা ইউনিয়ন

কাদরা বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
১৭৭৯৯ বর্গ কিঃ মিঃ
মোট জনসংখ্যা ২৩৯৩৭ জন এবং স্বাক্ষরতার হাত ৬১ শতাংশ
সেনবাগ উপজেলার উত্তর-পূর্বাংশে কাদরা ইউনিয়নের অবস্থান। এ ইউনিয়নের উত্তরে ডুমুরুয়া ইউনিয়ন,
পশ্চিমে ডুমুরুয়া ইউনিয়ন ও সেনবাগ পৌরসভা, দক্ষিণে সেনবাগ পৌরসভা এবং পূর্বে ফেনী জেলার দাগনভূঞা উপজেলার রাজাপুর ইউনিয়ন ও সিন্দুরপুর ইউনিয়ন অবস্থিত।
কাদরা ইউনিয়ন সেনবাগ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।
১. টুংকু আব্দুল রহমান মেমোরিয়াল একাডেমী (নজরপুর)
২. মগুড়া এম এম আলী উচ্চ বিদ্যালয়
৩. তাহিরপুর তামিরুল ইসলামিয়া আলিম মাদ্রাসা
৪. চাঁদপুর আদর্শ উচ্চ বিদ্যালয়
বর্তমান চেয়ারম্যান: মীর হোসেন
প্রাতিষ্ঠানিক ওয়েবসাইট
অর্জুনতলা ইউনিয়ন

অর্জুনতলা বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
অর্জুনতলা ইউনিয়নের আয়তন ১৫.৫৭ বর্গ কিলোমিটার।
২০১১ সালের আদমশুমারি অনুযায়ী অর্জুনতলা ইউনিয়নের জনসংখ্যা ২০,৬৫৫ জন।
সেনবাগ উপজেলার উত্তর-মধ্যাংশে অর্জুনতলা ইউনিয়নের অবস্থান। এ ইউনিয়নের উত্তরে কেশারপাড় ইউনিয়ন ও ডুমুরুয়া ইউনিয়ন, পূর্বে সেনবাগ পৌরসভা, দক্ষিণে কাবিলপুর ইউনিয়ন এবং পশ্চিমে সোনাইমুড়ি উপজেলার অম্বরনগর ইউনিয়ন অবস্থিত।
অর্জুনতলা ইউনিয়ন সেনবাগ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী অর্জুনতলা ইউনিয়নের স্বাক্ষরতার হার ৫৩.০%। এ ইউনিয়নে ১টি মাধ্যমিক বিদ্যালয়, ১০টি মাদরাসা এবং ৮টি প্রাথমিক বিদ্যালয় রয়েছে।
বাতাকান্দি আদর্শ উচ্চ বিদ্যালয়।
চাচুয়া হাজী আলী আকবর দাখিল মাদ্রাসা।
প্রাথমিক বিদ্যালয়
 সেনবাগ উপজেলা হতে ছিলোনিয়া বাজার, অথবা চৌমুহনী থেকে ছমির মুন্সির বাজার হয়ে ছিলোনিয়া বাজার, অথবা সোনাইমুড়ী থেকে কেশার পাড় মুন্সির দোকান, অথবা কানকির হাট হয়ে সিএনজি, রিক্সা যোগে ছিলোনিয়া বাজার তথা অর্জুনতলা ইউনিয়ন পরিষদে আসা যাবে।
হাট-বাজারের তালিকা
বর্তমান পরিষদ
কাবিলপুর ইউনিয়ন, সেনবাগ

কাবিলপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
কাবিলপুর ইউনিয়নের আয়তন ১৯.৭৪ বর্গ কিলোমিটার।
২০১১ সালের আদমশুমারি অনুযায়ী কাবিলপুর ইউনিয়নের জনসংখ্যা ৩৯,১৭২ জন।
সেনবাগ উপজেলার মধ্যাংশে কাবিলপুর ইউনিয়নের অবস্থান। এ ইউনিয়নের উত্তরে অর্জুনতলা ইউনিয়ন, পূর্বে সেনবাগ পৌরসভা ও মোহাম্মদপুর ইউনিয়ন, দক্ষিণে বিজবাগ ইউনিয়ন, দক্ষিণ-পশ্চিমে বেগমগঞ্জ উপজেলার রসুলপুর ইউনিয়ন এবং পশ্চিমে বেগমগঞ্জ উপজেলার কুতুবপুর ইউনিয়ন অবস্থিত।
কাবিলপুর ইউনিয়ন সেনবাগ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী কাবিলপুর ইউনিয়নের স্বাক্ষরতার হার ৫৮.১%। এ ইউনিয়নে ১টি কলেজ, ২টি মাধ্যমিক বিদ্যালয়, ২টি মাদরাসা এবং ১৬টি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
সেনবাগ উপজেলা হতে সিএনজি অথবা অটোরিকশা যোগে ছমির মুন্সীর হাট এসে সেখান থেকে দিলদার মার্কেটে আসলেই ইউনিয়ন পরিষদ কমপ্লেক্স দেখা যাবে।
হাট-বাজারের তালিকা
বর্তমান পরিষদ
বিজবাগ ইউনিয়ন

বিজবাগ বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
বিজবাগ ইউনিয়নের আয়তন ১৫.৫৫০ বর্গ কি.মি.।
জনসংখ্যা-৪৮০০০
সেনবাগ উপজেলার দক্ষিণাংশে বিজবাগ ইউনিয়নের অবস্থান। এ ইউনিয়নের উত্তরে মোহাম্মদপুর ইউনিয়ন ও কাবিলপুর ইউনিয়ন, পশ্চিমে বেগমগঞ্জ উপজেলার রসুলপুর ইউনিয়ন, দক্ষিণে নবীপুর ইউনিয়ন এবং পূর্বে ফেনী জেলার দাগনভূঞা উপজেলার ইয়াকুবপুর ইউনিয়ন ও রামনগর ইউনিয়ন অবস্থিত।
বিজবাগ ইউনিয়ন সেনবাগ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। ওয়ার্ডভিত্তিক এ ইউনিয়নের গ্রামগুলো হলো:
বিজবাগ ইউনিয়নে সাক্ষরতার হার ৬৫%।
কলেজ-১টি।
মাধ্যমিক বিদ্যালয়-২টি।
প্রাথমিক বিদ্যালয়-সরকারি ১২টি (রেজিস্টার্ড ১টি,কে জি ১১টি)
.ছওতুল হেরা মাদরাসা মাসজিদ কমপ্লেক্স
সেনবাগ রাস্তার মাথা থেকে দক্ষিনে ৪কিমি ইউনিয়ন পরিষদ কার্য্যালয়
সেবারহাট ও ছমির মুন্সির হাট দিয়ে দক্ষিনে আসলেই ইউনিয়নের বিভিন্ন গ্রাম প্রদক্ষিন করা যাবে
কিছু রাস্তা ছাড়া বাকী রাস্তাগুলো পাকা রয়েছে ।
এখানে কোন প্রবাহিত নদী নেই। কিন্তু ইউনিয়নের পূর্ব ও পশ্চিম পাশ দিয়ে কিছু ছোট খাট খাল রয়েছে ।
ইউপি চেয়ারম্যানঃ জনাব সেলিম উদ্দিন কাজল
ইউনিয়ন পরিষদের মেম্বারগণঃ
বিবি হাজেরা খাতুন
আয়েশা বেগম
মাকছুদা আক্তার
মুহাম্মাদ ছায়েদুল হক
জাহাঙ্গীর আলম
ফয়েজ উল্যাহ মিষ্টার
মোঃ আমির হোসেন
মোহাম্মদ হান্নান
মাহবুবুল আলম শিমুল
মোঃ ইসমাইল
মোঃ শাহজাহান
আনোয়ার হোসেন
প্রাতিষ্ঠানিক ওয়েবসাইট
নবীপুর ইউনিয়ন

নবীপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
নবীপুর ইউনিয়নের আয়তন ১৭.০১ বর্গ কিলোমিটার। 
২০১১ সালের আদমশুমারি অনুযায়ী নবীপুর ইউনিয়নের জনসংখ্যা ২৯,১০৫ জন। 
সেনবাগ উপজেলার সর্ব-দক্ষিণে নবীপুর ইউনিয়নের অবস্থান। এ ইউনিয়নের উত্তরে বিজবাগ ইউনিয়ন, উত্তর-পশ্চিমে বেগমগঞ্জ উপজেলার রসুলপুর ইউনিয়ন ও কাদিরপুর ইউনিয়ন, দক্ষিণ-পশ্চিমে কবিরহাট উপজেলার নরোত্তমপুর ইউনিয়ন, দক্ষিণে কবিরহাট উপজেলার বাটইয়া ইউনিয়ন, দক্ষিণ-পূর্বে কোম্পানীগঞ্জ উপজেলার সিরাজপুর ইউনিয়ন এবং পূর্বে ফেনী জেলার দাগনভূঞা উপজেলার ইয়াকুবপুর ইউনিয়ন অবস্থিত।
নবীপুর ইউনিয়ন সেনবাগ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী নবীপুর ইউনিয়নের স্বাক্ষরতার হার ৫৪.৭%। এ ইউনিয়নে ৩টি মাধ্যমিক বিদ্যালয়, ৩টি মাদরাসা এবং ১৩টি প্রাথমিক বিদ্যালয় রয়েছে।
প্রাথমিক বিদ্যালয়
সেনবাগ উপজেলা হতে থেকে সিএনজি যোগে সেনবাগ রাস্তার মাথায় এস সেখান থেকে ছমির মুন্সীর হাট হয়ে কুতুবের হাট আইচের টেকের দেবী সিংহপুরে আসলেই ইউপি কমপ্লেক্স দেখা যাবে। 
খাল ও নদীর তালিকা
হাট-বাজারের তালিকা
বর্তমান পরিষদ
তায়ওয়ারা জেলা

তায়ওয়ারা (তায়ভেরাহ) জেলা আফগানিস্তানের ঘোর প্রদেশের দক্ষিণ অঞ্চলে অবস্থিত একটি জেলা। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৮৮,৯০০ জন। জেলাটির কেন্দ্রীয় শহরের নাম হচ্ছে তায়ওয়ারা শহর।
জেলাটির ৪০০ কিলোমিটার নুড়ি পাথর মিশ্রিত সড়ক রয়েছে। কিন্তু ভূমি অঞ্চল পাহাড়ী অঞ্চল হওয়ার কারণে এবং শীতকালের রাস্তা প্রায়শই প্রবেশযোগ্য হয় না।